Decizia etapei de încadrare ( proiect)

Nr. ………. din 17.06.2024

 Ca urmare a solicitării de emitere a *acordului de mediu* adresate de **O.U.A.I. HORIA GRUP RDN** *reprezentata prin Sava Dumitrel,* cu adresa in comuna Horia, sat Horia, str. Principala 2, judetul Constanta, înregistrată la Agenţia pentru Protecţia Mediului Constanţa cu nr. 12494 din 27.11.2023, în baza Legii nr. 292/2018, *privind evaluarea impactului anumitor proiecte publice şi private asupra mediului* şi a Ordonanţei de urgenţă a Guvernului nr. 57/2007 *privind regimul ariilor naturale protejate, conservarea habitatelor naturale, a florei şi faunei sălbatice*, aprobată cu modificări şi completări prin Legea nr. 49/2011, cu modificările şi completările ulterioare,

 Ca urmare a parcurgerii *etapei de incadrare* in procedura de evaluare a impactului asupra mediului, dupa consultarea membrilor **C.A.T. in data de 05.06.2024**, Agentia pentru Protectia Mediului Constanta decide, ca *proiectul*: **CONSTRUIRE “MODERNIZAREA PLOTURILOR DE IRIGATII 25 HARSOVA/SRP 1, RDN 39B, RDN 40, RDN 41 SI RDN 42 DIN AMENAJAREA TERASA HARSOVA, JUDETUL CONSTANTA”**, propus a fi amplasat in **extravilanul UAT Horia, tarlaele: T20, T26, T27, T28 si T30, in vecinatatea DJ 223, judetul Constanta, nu se supune evaluarii impactului asupra mediului.**

**Justificarea prezentei decizii:**

Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul **se încadrează** în prevederile Legii 292/2009, **anexa nr. 2, pct. 1, lit.c) si pct. 13, lit.a);**

b) proiectul **nu intră** sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare**;**

c) proiectul propus **nu intra** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare**;**

d) în conformitate cu criteriile prevăzute în anexa nr. 3 a Legii nr. 292/2018:

**1. Caracteristicile proiectelor:**

  **La identificarea caracteristicilor proiectelor se iau în considerare următoarele aspecte:**

1. Dimensiunea si conceptia intregului proiect :

Proiectul “MODERNIZAREA PLOTURILOR DE IRIGATII 25 HÂRȘOVA/SRP 1, RDN 39B, RDN 40, RDN 41 ȘI RDN 42 DIN AMENAJAREA TERASA HÂRȘOVA, JUDEȚUL CONSTANȚA”, este propus a fi realizat în extravilanul UAT Horia, tarlalele: T20, T26, T27, T28 și T30, județul Constanța . Accesul în zonă se realizează cu ușurință din DJ 223.

Terenul în suprafaţă brută de 786 ha și o suprafaţă netă de 782 ha pe care se află amenajările de irigații propuse pentru reabilitare și modernizare, se află în proprietatea privată a membrilor OUAI Horia Grup RDN .

***Amplasamentul hidrotehnic***

O.U.A.I. Horia Grup RDN, care deține infrastructura amenajării interioare pentru irigaţii de pe o suprafaţă brută de 786 ha și o suprafață netă de 782 ha, face parte din amenajarea de irigații Terasa Hârșova, care este amplasată în sectorul vestic al podișului Dobrogei centrale (Casimcei), în bazinul hidrografic al Dunării.

Sursa principală de apă pentru irigații o constituie fluviul Dunărea, iar captarea debitelor se face prin stația de pompare de bază SPA Ghindărești amplasată pe malul drept la km. 258+00, tipul de priză fiind prin pompare.

Pomparea apei până la punctele de livrare ale O.U.A.I. Horia Grup RDN se realizează prin stația de pompare de bază SPA Ghindărești și stația de repompare SRP 1 Hârșova care alimentează canalele de aducțiune CA1 și CA2.

***Amplasamentul teritorial***

Suprafaţa ocupată de ploturile de irigații 25 Hârșova/SRP 1, RDN 39B, RDN 40, RDN 41 și RDN 42 este amplasată în extravilanul localităților Cloșca și Horia, comuna Horia din județul Constanța și are următoarele vecinătăți:

- la sud: intravilan Horia;

- la est: plot 26+44 Hârșova/SRP 1, RDN 52;

- la vest: plot SPP 3B, intravilan Cloșca;

- la nord: plotul SPP 14.

Principalele căi de comunicare care asigură accesul în zonă sunt :

- Drumul National DN 2A (Hârșova - Constanța);

- Drumul județean DJ 223;

- Drumurile de exploatare agricolă din cadrul incintei comunei Horia.

**Suprafața terenului deservită de ploturile de irigații este în prezent de 782 ha.**

**Suprafața terenului care va beneficia de irigații în urma lucrărilor de modernizare este de 708 ha.**

Principale lucrări necesare pentru modernizarea sistemului de irigații aparținând Organizaţiei Utilizatorilor de Apă pentru Irigații Horia Grup RDN, județul Constanța sunt:

- **executarea unei staţiei de punere sub presiune (SPP 8);**

**- înlocuirea rețelei de conducte existente din premo, azbociment și PVC cu conducte din PEHD;**

**- alimentare cu energie electrică.**

Pentru execuția staţiei de punere sub presiune se va scoate definitiv din circuitul agricol o suprafață de 2000 mp, iar pentru intervenția asupra rețelei de conducte subterane pe o lungime de 12.755 m se estimează o suprafață de 12.755 mp ce va fi scoasă temporar din circuitul agricol. Intervenția propusă va asigura ulterior irigarea a 708 ha teren din componența OUAI Horia Grup RDN.

***Situația existentă***

Amenajarea de irigații Terasa Hârșova (din care fac parte și ploturile 25 Hârșova/SRP1, RDN 39B, RDN 40, RDN 41 și RDN 42) are o suprafață de 34.325 ha (31.689 ha în jud. Constanța și 3.636 ha în jud. Tulcea).

**O.U.A.I. Horia Grup RDN, deţine infrastructura amenajării interioare pentru irigaţii de pe o suprafaţă brută de 786 ha și o suprafaţă netă de 782 ha din amenajarea de irigații Terasa Hârșova, amplasată în bazinul hidrografic al Dunării.**

Amenajarea pentru irigații de pe raza comunei Horia, județul Constanța, aparținând O.U.A.I. Horia Grup RDN a fost pusă în funcțiune în anii 1977-1980.

Sursa principală de apă o constituie fluviul Dunărea, iar captarea debitelor se face prin staţia de pompare SPA Ghindărești.

Volumul de apă necesar este preluat printr-o conductă de refulare CR1 de canalul de aducțiune CA1 repompat de stația SRP1 prin conducta de refulare CR2 în canalul de aducțiune CA2.

Ploturile de irigații 25 Hârșova/SRP1, RDN 39B, RDN 40, RDN 41 și RDN 42 se alimentează gravitațional și prin pompare din canalul CA2, astfel :

- Plotul de irigații 25 Hârșova preia apa și o distribuie gravitațional printr-o rețea de conducte îngropate care deservește o suprafață netă de 590 ha și o suprafață brută de 594 ha, cu aplicarea udărilor prin brazde;

- Pentru ploturile de irigații RDN 39B, RDN 40, RDN 41 și RDN 42 apa este distribuită pe suprafețele nete deservite prin pompare, prin intermediul agregatelor de pompare de tip RDN și o rețea de conducte îngropate, cu aplicarea udărilor prin aspersiune (RDN 39B - 30 ha, RDN 40 - 52 ha, RDN 41 - 50 ha, RDN 42 - 60 ha).

Agregatele de pompare de tip RDN, rețeaua de conducte îngropate, instalațiile și celelalte accesorii din rețea au un grad avansat de uzură și deteriorare, neprezentând siguranță în exploatare.

Menționăm faptul că în perioada 1997-2004 din lipsa cerințelor de apă, ploturile nu au mai funcționat, ceea ce a dus la degradarea și distrugerea instalațiilor din dotare.

Infrastructura secundară de irigații aparținând O.U.A.I. Horia Grup RDN, situată pe raza localității Horia, este formată dintr-o rețea de conducte îngropate (conductele secundare CS25-1 și CS25-2 și antenele cds1, cds2, cds3, cds4, cds5, A19, A10, A14, A11, A13, A12, A12A, A12B), care a fost dimensionată inițial pentru schema de aplicare a udărilor prin brazde (CS25-1, CS25-2 și antenele cds1, cds2, cds3, cds4, cds5) și prin aspersiune (A19, A10, A14, A11, A13, A12, A12A; A12B).

***Descrierea lucrărilor propuse***

Lucrările de modernizare și reabilitare aploturilor de irigaţii 25 Hârșova/SRP1, RDN 39B, RDN 40, RDN 41 și RDN 42 păstrează parțial schema hidrotehnică inițială.

Lucrările ce se vor executa în această etapă sunt lucrări de modernizare și reabilitare aploturilor de irigaţii prin:

1. execuția unei staţii de pompare de punere sub presiune pentru irigarea prin aspersiune
2. execuția rețelei de distribuție cu instalațiile hidromecanice de pe traseul acesteia.
3. S**tația de punere sub presiune SPP 8**

Stația de pompare propusă se va realiza pe Tarlaua 27, parcela PA316/49/2 cu o suprafață de 40.000 mp teren arabil, aparținând Sava Ionela și Sava Dumitrel, parte constituentă a OUAI Horia Grup RDN (anexa 8). Suprafața scoasă definitiv din circuitul agricol necesară construcției stației este de 2000 mp. Stația de pompare va prelua integral sarcina pompelor monofilare RDN utilizate în schema inițială și inexistente sau distruse în prezent.

*Elementele constructive ale stației sunt următoarele:*

* un container modular comandă SPP 8 cu o cameră cu dimensiunile de 6 m x 2,5 m pentru dulapuri de comandă dispus pe platformă betonată;
* un container modular cu o cameră cu dimensiunile de 6 m x 2,5 m pentru electromecanici, dispus pe platformă betonată;
* WC cu bazin vidanjabil cu volum de acumulare de 8 mc;
* cuva din beton armat pe structura căreia se vor monta cadrele metalice, pe care se fixează calea de rulare a palanului manual de 2 tf;
* fundații pentru 4 electropompe, 1 buc electropompă vacuum;
* platformă betonată agregate de pompare;
* 6 buc. cămine din beton armat pentru 3 debitmetre și 3 vane fluture;
* platformă acces auto și pietonal;
* 210 m împrejmuire cu panouri de gard bordurate și porți metalice.

*Echipamentele cu care va fi dotată stația de pompare propusă SPP 8 sunt:*

* 4 buc. electropompe orizontale având un debit Q = 0,15 mc/s, H = 65 m;
* 1 buc. electropompă vacuum (inel lichid) cu Q = 160 mc/h, P = 5,5 kW, H = 65 mm Hg;
* 2 conducte metalice de aducțiune Dn 600 mm;
* conducte de aspirație și de refulare, colectoare de refulare cu confecțiile metalice (coturi, flanșe, reducții) și armăturile (clapeţi de reținere, compensatori cu burduf, robineți clapă fluture de aceleași diametre, manometre, DAD, etc.) aferente celor 4 buc. electropompe;
* instalație de amorsare (conducte, coturi, flanșe, robineți, rezervor amorsare);
* instalație de ridicat site și de reținere a plutitorilor (grătare și site, cărucior cu palan de 2 tf);
* 3 buc. debitmetre.

*Se vor realiza toate instalațiile și tablourile electrice*, echipate cu aparataj modern de acționare, inclusiv dotarea cu convertizoare pentru asigurarea pornirilor fără șocuri în rețeaua electrică a celor patru electropompe:

- instalația de forță de 0,4 kV;

- instalația de blocaje și semnalizări generale;

- instalația de ameliorare a factorului de putere;

- instalații electrice de iluminat și prize;

- instalația de protecție împotriva descărcărilor atmosferice.

- instalație de aer condiționat;

- instalație de supraveghere video;

**-** implementare a unui sistem SCADA pentru urmărirea parametrilor electrici și hidro;

- achiziționare a unui sistem de achiziții date performant tip PC cu sistem de operare Microsoft Windows licențiat;

- alimentarea cu energie electrică a pivoților.

Elementele de acționare ale pompelor vor permite monitorizarea parametrilor electrici (tensiune, curent, frecvență, turație, putere, energie, ore de funcționare) precum și protecția la suprasarcină, scurtcircuit, tensiune minimă, dezechilibru de curent între faze, pompa dezamorsată.

Prin implementarea sistemului SCADA se va asigura o exploatare optimă a staţiei de pompare, care elimină necesitatea deplasării la nivel local pentru parametrizări şi stabilire de regimuri de funcţionare sau asigură cel mai mic timp de intervenţie posibil pentru remedierea unor deficiențe externe care pot să apară în sistem.

**2.** **Rețeaua interioară de irigații**

În această etapă, se va completa rețeaua de conducte îngropate, într-o schemă tehnică nouă, cu conducte din PEHD cu coeficienți de rugozitate mult mai mici. Armăturile, accesoriile lor și sistemele de îmbinare prevăzute vor corespunde tuturor exigențelor avute la alegerea conductelor, deci și măsuri de protecție exterioară.

Pe traseul rețelei de conducte propusă pentru modernizare se vor executa: subtraversări de drumuri de exploatare, noduri hidrotehnice, racorduri ale antenelor la centrele pivot, reazeme din beton, cămine vane din beton armat.

În tabelul de mai jos sunt evidențiate lungimile conductelor de transport și distribuție ce se vor executa.

 Tabelul nr. 1

|  |  |  |  |
| --- | --- | --- | --- |
| Denumire CS, antena | Lungimi conform măsurători topo(m) | Lungime propusă pentru modernizare(m) | Suprafața ce va scoasă temporar din circuitul agricol(mp) |
| CP1 | 5064 | 5064 | 5064 |
| A1 | 812 | 812 | 812 |
| A1.1 | 10 | 10 | 10 |
| A2 | 37 | 37 | 37 |
| A3 | 54 | 54 | 54 |
| A4 | 10 | 10 | 10 |
| A5 | 609 | 609 | 609 |
| CP2 | 1638 | 1638 | 1638 |
| A1 | 10 | 10 | 10 |
| A2 | 990 | 990 | 990 |
| CP3 | 1153 | 1153 | 1153 |
| A1 | 474 | 474 | 474 |
| A2 | 59 | 59 | 59 |
| A3 | 493 | 493 | 493 |
| A4 | 1342 | 1342 | 1342 |
| **Total** | **12755** | **12755** | **12755** |

La execuția lucrărilor de înlocuire a conductelor de transport și distribuție pe lungimea de 12.755 m ***se va scoate temporar din circuitul agricol***, pentru circa 45 zile, ***suprafața totală de 12.755* *mp*** pe tarlalele T20, T26, T27, T28, T30 din cadrul UAT Horia, fără a fi necesară efectuarea procedurilor de scoatere definitivă din circuitul agricol deoarece:

- stratul de sol fertil de la suprafață se va decoperta și depozita, în vederea folosirii acestuia pentru refacerea solului fertil pe lungimea antenelor de irigații ce se execută prin proiect;

- beneficiarul de investiții va lua măsurile corespunzătoare pentru a nu se degrada sau ocupa terenul din zona limitrofă;

- lucrările la rețeaua de conducte îngropate se vor realiza între campaniile agricole, în afara perioadei de vegetație a culturilor, iar unde este cazul se va folosi echipamentul de foraj orizontal (subtraversări drumuri de exploatare sau comunale);

- în cazul în care se vor constata pierderi de recoltă datorită execuției lucrărilor de înlocuirea conductelor subterane, beneficiarul de investiții va despăgubi pe cei afectați.

Schema generală a traseului propus pentru conducte este prezentat în anexa 7 .

În noua configurație a rețelei de irigații se va renunța la distribuția gravitațională a apei în favoarea distribuției prin pompare. De calea navigabilă se vor ancora pivoți centrali. Mișcarea în avans a pivotului descrie o suprafață circulară udată. Pivoții centrali pot funcționa într-un viraj complet de 360º sau arce de cerc. Pivoții centrali funcționează cu motoare electrice.

La intersecția conductei principale CP1 cu antenele de irigații s-au stabilit 7 noduri hidrotehnice, astfel:

- nodul nr. 1 la intersecția CP1/SPP,

- nodul nr. 2 la cot 90°,

- nodul nr. 3 la intersecția CP1/A1,

- nodul nr. 4 la cot 45° și instalație de golire,

- nodul nr. 4.1 la instalație aerisire-dezaerisire,

- nodul nr. 5 la intersecția CP1/A2,

- nodul nr. 6 la intersecția CP1/A

- nodul nr. 3.1 la intersecția A1/A1.1.

Pentru sprijinirea robineților din nodurile hidrotehnice nr. 3, 5 și 6 s-a prevăzut realizarea a 3 buc reazeme din beton simplu cu dimensiunile 0,5 x 0,5 x 0,6 m. Pentru sprijinirea robinetului din nodul hidrotehnic nr. 3.1 s-a prevăzut realizarea a 1 buc reazem din beton simplu cu dimensiunile 0,5 x 0,5 x 0,6 m.

Robinetul fluture Dn 350 mm din nodul nr. 5 CP1/A2 se va monta într-un cămin din beton armat cu dimensiunile exterioare 2,1 x 2,1 x 2,75 m.

Prezentarea comparativă a instalațiilor existente și propuse pe suprafața OUAI Horia Grup RDN sunt prezentate succint în anexa 7.

Menționăm că pe tarlaua T 48 ce intră în componența OUAI Horia Grup RDN nu se vor realiza lucrări de modernizare, iar ulterior suprafața nu va fi irigată.

**Materialele folosite**

Pentru realizarea investiției, principalele materiale de construcții necesare sunt:

* conductă PEID, PE 100, PN 6
* beton armat Bc 22,5, C 18/22.5
* beton armat Bc 30, C 25/30
* panouri din aluminiu tip sandwich cu izolație din spumă poliuretanică
* plasă sudată și stâlpi metalici

**Asigurarea utilităților**

***Apa utilizată pentru necesitățile igienico-sanitare*** ale lucrătorilor va fi pusă la dispoziție prin intermediul unui rezervor mobil.

***Apele uzate menajere*** de la WC-ul din incinta SPP 8 vor fi vidanjate periodic de firme autorizate.

***Apa necesară pentru irigații*** în faza de funcționare, va fi preluată din Dunăre.

În funcție de planul de culturi și normele de udare specifice (grâu, porumb, floarea soarelui, rapiță, lucernă), pentru suprafața irigată de 708 ha avută în vedere s-a stabilit o normă anuală de udare de 1046 mc/ha/an.

În aceste condiții, volumul distribuit gravitațional cu un randament de 0,75 al instalațiilor va fi de 987.424 mc/an.

Ținând cont că randamentul hidraulic al noii staţii de pompare de punere sub presiune este de 0,98, iar randamentul hidraulic al reţelei de conducte ca urmare a controlului umplerii cu apă a conductelor precum şi de menținere a unei presiuni constante în rețea este estimat la 0,97, volumul de apă pompat prin punctul de livrare staţia de punere sub presiune SPP 8 va fi de cca. 779.545 mc mii mc/an. În aceste condiții se estimează o economie anuală de 207.879 mc apă și un procent de economie de 21,05% prin realizarea lucrărilor propuse.

***Alimentarea cu energie electrică*** se face de la reţeaua electrică locală, aparţinând PPC ENERGIE S.A.

Instalația electrică a stației de pompare se va alimenta cu energie electrică nivel 0,4kV din rețeaua electrică locală prin intermediul unui racord aerian și a unui post de transformare prefabricat în anvelopă de beton 20kV/0,4 kV- 630 kVA, nou proiectat, pentru alimentarea consumatorilor principali cât şi pentru alimentarea consumatorilor auxiliari.

Instalația de alimentare cu energie electrică se va proiecta și executa în conformitate cu Avizul Tehnic de racordare emis de către deținătorul de rețele.

Traseul cablurilor electrice pentru alimentarea cu energie electrică a instalațiilor de irigat pivotante, va urma traseul conductelor, nefiind necesare alte săpături.

 b) cumularea cu alte proiecte existente si/sau aprobate: *nu este cazul.*

 c) utilizarea resurselor naturale, in special a solului, a terenurilor, a apei si a biodiversitatii – *nu este cazul.*

 d) producţia de deşeuri :

***În perioada*** ***executării lucrărilor de construcție*** se preconizează generarea următoarelor categorii de deșeuri:

|  |  |  |  |
| --- | --- | --- | --- |
| **Cod** | **Denumirea deșeului** | **Sursa de generare** | **Cantitati estimate/Modalitati de eliminare/valorificare** |
| 17 05 04 | Deșeuri de pământ excavat | Excavații |  100mc/ stratul vegetal decopertat la execuția SPP8 va fi reutilizat pe terenurile învecinate.  |
| 17 01 07 | Resturi de materiale de constructii și deșeuri din construcții | Construcții și construcții - montaj | 100 kg /vor fi transportate în locuri indicate de Primăria Horia |
| 15 02 02\* | Material absorbant uzat | Intervenția în caz de scurgeri accidentale de carburant | funcție de poluări produse /Va fi predat către societăți autorizate în vederea valorificării/ eliminării |
| 15 0101 | ambalaje de hârtie și carton  | Saci de ciment, adezivi, altele generate de personalul muncitor | 10kg/Vor fi predate către societăți autorizate în vederea valorificării |
| 17 04 11 | Resturi de cabluri | Lucrari de instalații | 10kg/Vor fi predate către societăți autorizate în vederea valorificării |
| 17 06 04 | Materiale izolante | Organizarea de șantier | 30 kg/Vor fi predate către societăți autorizate în vederea valorificării/eliminării |
| 17 02 01 | lemn | Organizarea de șantier | 50kg/Vor fi predate către societăți autorizate în vederea valorificării |
| 17 02 03 | Materiale plastice | Organizarea de șantier | 40 kg/Vor fi predate către societăți autorizate în vederea valorificării |
| 20 03 01 | Deșeuri menajere | Organizarea de șantier | 100kg/Vor fi preluate de Serviciul local de salubrizare și eliminate la un depozit ecologic |

 e) poluarea si alte efecte nocive: *emisiile, zgomotul şi vibraţiile sunt cele produse prin funcţionarea utilajelor specifice în perioada lucrărilor*.

 f) riscurile de accidente majore si/sau dezastre relevante pentru proiectul in cauza, inclusiv cele cauzate de schimbarile climatice, conform cunostintelor stiintifice: *nu este cazul*.

 g) riscurile pentru sanatatea umana (de exemplu, din cauza contaminarii apei sau a poluarii atmosferice): *nu este cazul.*

**2. Amplasarea proiectelor**

 Sensibilitatea ecologica a zonelor geografice susceptibile de a fi afectate de proiecte trebuie luata in considerare, in special in ceea ce priveste:

a) utilizarea actuala si aprobata a terenurilor: ***conform C.U. nr. 14 din 27.10.2023, emis de Primaria comunei Horia: teren aflat in extravilan( proprietate si/sau arenda)***; categoria de folosinta*:* ***teren arabil;***folosirea actuala a terenului*:* ***teren liber****;* destinația terenului stabilita prin documentatiile de urbanism aprobate: ***terenuri agricole.***

b) bogatia, disponibilitatea, calitatea si capacitatea de regenerare relative ale resurselor naturale (inclusiv solul, terenurilor, apa si biodiversitatea) din zona si din subteranul acesteia*: nu este cazul*.

 c) capacitatea de absorbţie a mediului natural, acordandu-se o atentie speciala urmatoarelor zone:

1. zone umede, zone riverane, guri ale raurilor: *nu este cazul*.

 ii) zone costiere si mediul marin: *nu este cazul*.

 iii) zonele montane şi forestiere: *nu este cazul*.

 iv) rezervaţii si parcuri naturale: *nu este cazul*.

 v) zone clasificate sau protejate de dreptul national; zone Natura 2000 desemnate de statele membre in conformitate cu Directiva 92/43/CEE si cu Directiva 2009/147/CE: *nu este cazul*.

 vi) zonele in care au existat deja cazuri de nerespectare a standardelor de calitate a mediului prevazute in dreptul Uniunii si relevante pentru proiect sau in care se considera ca exista astfel de cazuri: *nu este cazul***.**

 vii) zonele cu o densitate mare a populatiei: ***comuna Horia .***

 viii) peisaje si situri importante din punct de vedere istoric, cultural sau arheologic*: nu este cazul*.

**3. Tipurile si caracteristicile impactului potenţial**

Efectele semnificative pe care le pot avea proiectele asupra mediului trebuie analizate in raport cu criteriile stabilite la punctele 1 si 2 din prezenta anexa, avand in vedere impactul proiectului asupra factorilor prevazuti la articolul 3 alineatul (1), si tinand seama de:

 a) importanta si extinderea spatiala a impactului (de exemplu, zona geografica si dimensiunea populatiei care poate fi afectata): *nu este cazul*.

 b) natura impactului: *redus*.

 c) natura transfrontaliera a impactului: *proiect fără impact transfrontalier*.

 d) intensitatea si complexitatea impactului: *in perioada de executie impactul asupra mediului este redus si temporar, riscul potential de poluare a solului fiind dat de pierderi accidentale de carburanti sau lubrefianti de la vehicule si utilaje.*

 e) probabilitatea impactului: *redusă, urmare a argumentelor menţionate la punctele a si b*.

 f) debutul, durata, frecvenţa şi reversibilitatea preconizate ale impactului: *impactul asupra mediului va exista în perioada desfăşurării lucrărilor de construire.*

 g) cumularea impactului cu impactul altor proiecte existente si/sau aprobate: *nu este cazul***.**

 h) posibilitatea de reducere efectiva a impactului: ***prin respectarea urmatoarelor conditii de realizare a proiectului:***

* împrejmuirea corespunzătoare a zonelor de lucru, montarea de avertizoare, etc;
	+ materialele necesare executării lucrărilor propuse se depozitează în locuri bine stabilite, amenajate corespunzător, în vederea prevenirii poluării solului/subsolului;
	+ managementul deşeurilor generate în urma execuţiei lucrărilor prevăzute în proiect se va realiza în conformitate cu legislaţia specifică de mediu şi va fi în responsabilitatea titularului proiectului, astfel:
* deşeurile municipale amestecate generate în perioada lucrărilor de construcţii vor fi colectate, stocate temporar în pubele şi eliminate la un depozit autorizat cu acceptul operatorului de depozit;
* deşeurile industriale reciclabile rezultate în perioada lucrărilor de construcţii (metalice, hârtie şi carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăţi autorizate specializate;
* referitor la gestionarea deșeurilor din construcții și demolări, în conformitate cu OUG nr. 92/2021, *privind regimul deseurilor,*cu modificari si completari, titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 *privind autorizarea executării lucrărilor de construcţii, republicată,* cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE *de stabilire a unei liste de deşeuri în temeiul Directivei 2008/98/CE a Parlamentului European şi a Consiliului*;
* în conformitate cu OUG nr. 92/2021, *privind regimul deseurilor,*cu modificari si completari, titularul autorizaţiei de construire/desfiinţare emise de către autoritatea administraţiei publice locale, centrale sau de către instituţiile abilitate să autorizeze lucrările de construcţii cu caracter special are obligaţia de a avea un plan de gestionare a deşeurilor din activităţi de construire şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiţii de siguranţă a substanţelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile;
* in conformitate cu OUG nr. 92/2021, *privind regimul deseurilor,*cu modificari si completari, titularii pe numele cărora au fost emise autorizaţii de construire şi/sau desfiinţări trebuie să raporteze anual la APM, până la 30 aprilie a anului următor celui pentru care se raportează, conformarea cu art. 17 alin. (7) şi măsurile adoptate potrivit art. 31 alin. (1);
* in conformitate cu OUG nr. 92/2021, *privind regimul deseurilor,* cu modificari si completari , gestionarea deşeurilor trebuie să se realizeze fără a pune în pericol sănătatea populaţiei şi fără a dăuna mediului, în special:

 a) fără a genera riscuri de contaminare pentru aer, apă, sol, faună sau floră;

 b) fără a crea disconfort din cauza zgomotului sau a mirosurilor; şi

 c) fără a afecta negativ peisajul sau zonele de interes special;

* se interzic lucrările de reparații și întreținere a autovehiculelor în cadrul organizării de șantier; acestea se vor realiza în unități autorizate și corespunzător dotate ;
* se va asigura spălarea roților autovehiculelor pe platforme prevăzute cu sisteme de decantare a apelor uzate rezultate, astfel încât să se evite transferul de pământ pe drumurile publice;
* se interzice stocarea temporară şi depozitarea carburanţilor și substanţelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se interzice afectarea sub orice forma a vecinătăților amplasamentului studiat;
* în mod obligatoriu, accesul utilajelor, autovehiculelor, orice transport greu se va desfășura cu măsuri de protecție și/sau ocolire a zonelor rezidențiale;
* se vor asigura utilitățile necesare pentru realizarea lucrărilor în bune condiții (sursă apă potabilă, facilități igienico-sanitare, inclusiv toalete ecologice pentru personal, etc.);
* la terminarea lucrărilor, executantul are obligaţia curăţării zonelor afectate de orice materiale şi reziduuri, a refacerii solului în zonele unde acesta a fost afectat de lucrările de excavare, depozitare de materiale, staţionare de utilaje, în scopul redării în circuit la categoria de folosinţă deţinută iniţial;
* se interzice poluarea solului cu carburanți, uleiuri rezultate în urma operațiilor de staționare, aprovizionare, depozitare sau alimentare cu combustibili a utilajelor și mijloacelor de transport în timpul construcției datorită funcționării necorespunzătoare a acestora;
* se va respecta SR nr. 10009/2017 – Acustică - *Limite admisibile ale nivelului de zgomot din mediul ambiant*, coroborat cu art.16, alin.(1) din anexa la Ordinul nr.119/2014 pentru aprobarea Normelor de igienă și sănătate publică privind mediul de viață al populației;
* se vor lua măsuri pentru diminuarea emisiilor de pulberi în zona șantierului prin umectarea spațiului de lucru sau acoperirea pe cât posibil a acestuia, în vederea respectării STAS 12574/1987- *Calitatea aerului în zone protejate*;
* indicatorii de calitate ai apelor uzate evacuate în rețeaua de canalizare se vor încadra în limitele impuse de H.G. nr. 188/2002 anexa 2 – NTPA 002/2002, modificat și completat cu H.G. nr. 352/2005;
* se vor respecta normele de igienă și recomandările privind mediul de viață al populației, aprobate cu Ordinul Ministrului Sănătății nr. 119/2014, cu modificari si completari;
* respectarea prevederilor H.C.J.C. nr. 152/22.05.2013 *privind stabilirea suprafetelor minime de spatii verzi si a numarului minim de arbusti, arbori, plante decorative si flori aferente constructiilor realizate pe teritoriul administrativ al judetului Constanta*;
* în conformitate cu prevederile Legii nr. 292/2018, alin. (3) si (4), la finalizarea lucrărilor se va notifica APM Constanța, in vederea verificării respectarii prevederilor deciziei etapei de încadrare; Procesul-verbal întocmit în aceasta situaţie se anexează şi face parte integrantă din procesul-verbal de recepţie la terminarea lucrărilor;
* titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare.

***La finalizarea lucrarilor se va inainta la APM Constanta raportarea privind evidenta***

***deseurilor generate ca urmare a desfasurarii lucrarilor de construire.***

 **Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018, privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018, privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

DIRECTOR EXECUTIV, ŞEF SERVICIU A.A.A.,

Celzin LATIF Lavinia-Monica ZECA

 Întocmit,

 Consilier Otilia Liana ISPAS

Nota: redactat in 3(trei) exemplare.